# Almindelig Tornaralie

### Fra Wikipedia, den frie encyklopædi

Du har nye beskeder (forskel fra næstsidste redigering).

| Finger-Aralie | ?

Finger-Aralie (Eleutherococcus sieboldianus) er let og næsten bambusagtig i væksten.
Videnskabelig klassifikation

Rige: | Plantae (Planter)
Divison: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Apiales (Skærmplante-ordenen)
Familie: | Araliaceae (Vedbend-familien)
Slægt: | Eleutherococcus (Tornaralie)
Art: | Eleutherococcus sieboldianus

Almindelig Tornaralie (Eleutherococcus sieboldianus) er en løvfældende busk med en åben og uregelmæssig vækstform, hvor hovedskuddene er oprette, og hvor sidegrenene er buet overhængende. Barken er først glat og grøn med spredte torne ved bladfæsterne og med lyse, vorteagtige korkporer. Senere bliver den grågul og til sidst grå og lidt furet. Knopperne er spredte, kegleformede og lysegrønne. Bladene er sammensatte med fem omvendt ægformede småblade. Randen er savtakket, oversiden er glinsende grøn, og undersiden er mere mat grågrøn. Efterhånden dannes der dværgskud, hvorfra der kommer bundter af blade. Blomsterne er små og uanselige, samlet i gulgrønne, kugleformede stande. Frugterne modner sjældent i Danmark, men de er sorte bær i en stand, der minder om Vedbends frugtstand.

Ikke-synlige træk

Rødderne er højtliggende og danner (forholdsvis få) rodskud. Hele planten er giftig. Sygdomme og skadedyr er ikke kendt.

Størrelse

2 x 2 m (20 x 20 cm/år).

Hjemsted

Almindelig Tornaralie vokser i lysninger og som skovbryn i frodige, fugtige løvskove på veldrænet og næringsfattig jord i Kina og Japan. Her findes den sammen med bl.a. Almindelig Hortensia, Almindelig Skæbnetræ, Have-Aucuba, Japansk Pieris, Krybende Benved, Stephanandra tanakae, Stor Stjernetop og Vinterglans.

Synonym

Almindelig Tornaralie har tidligere båret det botaniske navn Acanthopanax sieboldianus.

### [redigér] Kilde

- Sten Porse: Plantebeskrivelser, DCJ 2003 (CD-Rom).

Hentet fra "http://da.wikipedia.org../../../a/l/m/Almindelig_Tornaralie_ec78.html"

Kategorier: Taksonomisk beskrevet | Buske

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg